b'\n_START_ARTICLE_\nSverdlovsk (Luhansk)\n_START_SECTION_\nHist\xc3\xb2ria\n_START_PARAGRAPH_\nJa al segle XVIII existia un petit llogaret a Dolzhykovo-Orlovske. La primera explotaci\xc3\xb3 minera de carb\xc3\xb3 a escala industrial hi comen\xc3\xa7\xc3\xa0 l\'any 1870. El 1874, a cinc quil\xc3\xb2metres al sud-est del llogaret va ser fundada Sharapkino Dolzhanka. Entre 1876 i 1897, es va construir la l\xc3\xadnia de ferrocarril entre Debaltseve i Zverevo._NEWLINE_El 1917 els treballadors miners van formar la Gu\xc3\xa0rdia Roja" que va prendre el control de les mines. L\'any 1918 la ciutat va ser ocupada per l\'ex\xc3\xa8rcit alemany i despr\xc3\xa9s per l\'ex\xc3\xa8rcit blanc. En 20 de desembre de 1919 va passar al control de la Rep\xc3\xbablica Socialista Sovi\xc3\xa8tica d\'Ucra\xc3\xafna. En 1938 la ciutat de Sverdlovsk va ser formada per la uni\xc3\xb3 de diverses localitats. Les tropes nazis la van ocupar des del 22 de juliol de 1942 fins a 16 de febrer de 1943. Durant la postguerra la ciutat va ampliar i va diversificar la seva economia._NEWLINE_Des de desembre de 1991 Sverdlovsk va passar a formar part de la Rep\xc3\xbablica d\'Ucra\xc3\xafna independent. L\'any 2003, es va adoptar la nova bandera i l\'escut d\'armes de la ciutat.\n_START_SECTION_\nDemografia\n_START_PARAGRAPH_\nL\'evoluci\xc3\xb3 de la poblaci\xc3\xb3 entre 1926 i 2013 va ser la seg\xc3\xbcent:En el cens de 2001 la llengua materna de la poblaci\xc3\xb3 era pel 85,28% el rus i per l\'11,64% l\'ucra\xc3\xafn\xc3\xa8s.\n_START_SECTION_\nEconomia\n_START_PARAGRAPH_\nSverdlovsk \xc3\xa9s un centre de miner del carb\xc3\xb3. La ciutat tamb\xc3\xa9 compta amb f\xc3\xa0briques d\'aliatges d\'alumini, m\xc3\xa0quines eines, equips de mineria, aliments i roba.'